CELEX: C2007/297/50
Language: sl
Date: 2007-12-08 00:00:00
Title: Zadeva C-468/07 P: Pritožba, ki sta jo 22. oktobra 2007 vložili Coats Holdings Ltd in J&P Coats Ltd zoper sodbo, ki jo je 12. septembra 2007 razglasilo Sodišče prve stopnje (drugi senat) v zadevi Coats Holdings Ltd in J&P Coats Ltd proti Komisiji Evropskih skupnosti, T-36/05

8.12.2007   
            
            
               SL
            
            
               Uradni list Evropske unije
            
            
               C 297/31
            
         Pritožba, ki sta jo 22. oktobra 2007 vložili Coats Holdings Ltd in J&P Coats Ltd zoper sodbo, ki jo je 12. septembra 2007 razglasilo Sodišče prve stopnje (drugi senat) v zadevi Coats Holdings Ltd in J&P Coats Ltd proti Komisiji Evropskih skupnosti, T-36/05
   (Zadeva C-468/07 P)
   (2007/C 297/50)
   Jezik postopka: angleščina
   Stranke
   
      Pritožnici: Coats Holdings Ltd in J&P Coats Ltd (zastopnika: W. Sibree in C. Jeffs, solicitors)
   
      Druga stranka v postopku: Komisija Evropskih skupnosti
   Predlogi pritožnic:
   Pritožnici Sodišču predlagata, naj:
   
               —
            
            
               zniža globo, naloženo družbi Coats, tako da (i) spoštuje načelo enakega obravnavanja in da (ii) upošteva bistvene dele Komisijinih ugotovitev, ki jih je Sodišče prve stopnje razglasilo za nične, ki se nanašajo na zmanjšanje resnosti kršitve in na utemeljitev olajševalnih okoliščin.
            
         Pritožbeni razlogi in bistvene trditve
   Pritožnici trdita, da Sodišče prve stopnje s tem, da je razglasilo vse Komisijine ugotovitve dejanskega stanja v zvezi s kršitvijo člena 81 ES, razen zgolj ene ugotovitve, za nične – in zlasti, ker je razglasilo za nično glavno ugotovitev Komisije, da je bila družba Coats enako dejavna članica tristranskega sporazuma – kršilo načelo enakega obravnavanja, ker je zmanjšalo osnovni znesek globe, naložene družbi Coats, samo za 20 odstotkov.
   Podredno, pritožnici trdita, da Sodišče prve stopnje pri odločbi, ki jo je razglasilo za nično, ni upoštevalo vseh njenih podatkov, saj globe ni znižalo na podlagi olajševalnih okoliščin.